Title: Dôvodová správa
Author: OI
Last saved by: Júlia Martinkovičová
Company: MDPT

Predkladacia správa

Návrh na zrušenie uznesenia vlády SR č. 1025 z 18. septembra 2002 k návrhu na uzavretie Dohody medzi vládou Slovenskej republiky a vládou Helénskej republiky 
o medzinárodnej cestnej osobnej a nákladnej doprave sa predkladá ako iniciatívny materiál. 

Uzavretie dohody iniciovala grécka strana v roku 1996 na zasadnutí Zmiešanej komisie pre medzinárodnú cestnú dopravu, kde predložila svoj návrh. V roku 1997 sa uskutočnilo medzirezortné pripomienkové konanie a v r. 1999 sa v záveroch zmiešanej medzivládnej komisie odporučilo ukončiť prípravu dohody.  Na stretnutí expertov v r. 2002 bol text pozmenený a opätovne predložený na medzirezortné pripomienkové konanie. Legislatívna rada vlády SR schválila návrh na uzavretie dohody 13. 8. 2002. Následne bol schválený gréckou aj slovenskou vládou a  v septembri 2002 bola dohoda pripravená na podpis, ktorý sme viackrát navrhovali.

V januári 2006 nám grécka strana verbálnou nótou Ministerstva zahraničných vecí Gréckej republiky č. F 1193/SLOV/31/973 z 8. decembra 2005 oznámila, že keďže  sú záležitosti medzinárodnej cestnej dopravy dostatočne upravené v rámci existujúceho komunitárneho práva EÚ, podpis uvedenej dohody nie je potrebný. MDPT SR súhlasí s názorom gréckej strany a odporúča zrušiť uvedené uznesenie vlády. Po schválení predkladaného materiálu MDPT SR zabezpečí diplomatickou cestou odoslanie súhlasnej odpovednej verbálnej nóty gréckej strane.

	Predkladaný materiál nemá finančný, ekonomický, environmentálny vplyv, ani vplyv na zamestnanosť a podnikateľské prostredie.